Ciolacu: „Proiectul de buget pentru 2025 este unul prudent”. Anunțul premierului despre creșterea salariului mediu
Premierul Marcel Ciolacu a declarat, după Comitetul Național Tripartit pentru Dialog Social de joi, că proiectul de buget pentru acest an este „unul prudent” și care are în vedere o creștere economică de 2,5%. Șeful Executivului a adăugat că este estimată o creștere cu 6,1% a salariului mediu. De asemenea, ministrul Finanțelor Tanczos Barna a anunțat că ne vom încadra în ținta de deficit de 7% din PIB, așa cum este asumat și prin Planul fiscal al României.